
	[bookmark: nev]FEHÉR BENCE
bencefeher0416@gmail.com
Edző 
BSc, 7. félév
Szegedi Tudományegyetem
Juhász Gyula Pedagógusképző Kar
	
[bookmark: _GoBack]






Témavezető:
	Polcsik Balázs
tanársegéd, SZTE JGYPK




Hazai labdarúgó mérkőzések nézőinek társadalmi összetétele és motivációi

Kulcsszavak: labdarúgás; mérkőzésre járás; nézőtéri összetétel; szocio-demográfiai jellemzők; indítékok
Bevezetés: Az elmúlt évtizedekben a labdarúgó-mérkőzések nézőtéri demográfiai összetétele jelentősen megváltozott, a társadalom különböző szegmensei jelentek meg a nézőtereken. Jelen kutatás célja a helyszíni nézők szocio-demográfiai jellemzőinek és sportfogyasztási szokásainak vizsgálata, valamint a mérkőzésekre járás indítékainak megismerése és összehasonlítása az eltérő osztályokban szereplő csapatok nézői alapján.
Anyag és módszer: Jelen kutatás a Szeged-Csanád Grosics Akadémia és az Orosházi Munkás Testedző kör-Utánpótlás Labdarúgó Egyesület mérkőzéseinek helyszíni nézőinek körében végzett kérdőíves adatfelvételt a 2023/2024-es bajnoki szezon őszi időszakában 4-4 labdarúgó-mérkőzésén. A kérdőívezés papír alapon valósult meg közvetlenül a mérkőzések kezdete előtt és a félidőben. A kutatás kérdőíve a nézők szocio-demográfiai és sportfogyasztási jellemzőire, valamint a mérkőzésekre járás indítékainak rangsorrendjére kérdezett rá. A kérdőívet összesen 265 fő töltötte ki (n=265), amely két almintára oszlik: szegedi nézők (n=120) és orosházi nézők (n=145). A nézők jellemzőit leíró statisztikai módszerekkel kerülnek bemutatásra, míg a két alminta közötti eltérések vizsgálata t-próbák és kereszttáblák felhasználásával valósul meg.
Eredmények: Még mindig a férfiak (74,7%) vannak jelen legnagyobb arányban a nézőtéren, bár a női nézők (25,3%) aránya az elmúlt évtizedekhez képest növekvő tendenciát mutat. Az elmúlt évtizedekhez képest egyre többen vannak a nézőtéren azok, akik felsőfokú iskolai végzettséggel (20%) rendelkeznek. Labdarúgó-mérkőzésekre járás indítékai közül nem a labdarúgás szeretete a legfőbb a mérkőzésekre járás tekintetében, hanem a feszültség levezetése és a szórakozási igény.
Következtetések: Az ilyen jellegű elemzések segíthetik a mérkőzések iránt érdeklődő társadalmi csoportok azonosítását, megismerését, amely hatékonyabb kommunikációs stratégiák kialakítására nyújthat lehetőséget. Ezáltal a mérkőzések potenciáljának hatékonyabb kihasználása is megvalósulhat a helyi közösségek számára.



